GLOBAL เฮ! กำไร Q3/58 โต 62% หลังมีรายได้จากการขายเพิ่มขึ้น
GLOBAL เฮ! กำไร Q3/58 โต 62% มาที่ 211.77 ลบ. จากปีก่อนมีกำไร 130.81 ลบ. หลังมีรายได้จากการขายเพิ่มขึ้น ขณะที่ช่วง 9 เดือนมีกำไร 691.92 ลบ. โต 31% จากปีก่อนที่มีกำไร 529.46 ลบ.
20 มี.ค. 2560

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (งบเฉพาะกิจการ) มีกำไรสุทธิ 211.77 ล้านบาท หรือมีกำไรสุทธิ 0.0608 บาทต่อหุ้น เพิ่มขึ้น 62% จากช่วงเดียวกันของปีก่อนที่มีกำไรสุทธิ 130.81 ล้านบาท หรือมีกำไรสุทธิ 0.0375 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ  691.92 ล้านบาท หรือ 0.1986 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 529.46 ล้านบาท หรือ 0.152 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากการขายเพิ่มขึ้นเป็นผลมาจากการเติบโตของยอดขายสาขาเดิม และการเปิดสาขาเพิ่ม 4 สาขา